
Tlo Dalmacije (dio rimske pokrajine koji je postao austrijska Kralje¬ 
vina Dalmacija) na kojem je ponikao Frane Bulić, i njena povijest, kojoj 
je usmjerio najviše svoga rada, bili su na izmaku devetnaestoga stoljeća 
pripravni postati plodnim poljem izučavanja arheologije i povijesti na 
novim načelima, kakva su u evropskim znanstvenim središtima već po¬ 
stojala. Više od drugih južnoslavenskih zemalja u carevini, a još više od 

onih koje su tada bile u zaostalijim državama, Dalmacija je bila predo¬ 
dređena za početke suvremenoga znanstvenoga istraživanja. Antički ostaci 
bili su vidljiviji nego drugdje. Sakupljanje i poznavanje tih ostataka, po¬ 
sebno epigrafičkih, bilo je trajnije: još od vremena humanista, kada je 
bilo istovremeno evropskim običajima. Povijesna istraživanja, kako ih je u 
sedamnaestom stoljeću započeo Ivan Lučić/Lucilus, niiisu bila nimalo dru¬ 
gačija od rada njegovih suvremenika u proučavanju prošlosti evropskih 
zemalja. Napor da ne zaostanu u proučavanju, što su ga u slijedećem 
stoljeću učinili Fiiliippo Rdcepuitii i Damiele Farlati, bio je značajan, ali je 
već pokazivao znakove opadanja, posebno jer se tiskanje njihovoga djela 
oteglo preko životnoga vijeka dvaju istraživača. Nazadovanje se sve više 
očituje, ali su arheološki ostaci sabirani i proučavani i na početku devet¬ 
naestoga Stoljeća. Carska putovanja u Dalmaciju isnažlila su ta nasto¬ 
janja i silila državu da ih pomaže i novim ustrojstvom službe i novim 
novčanim davanjima. Radovi istraživanja Salone i osnutak Arheološkoga 
muzeja u Splitu u to vrijeme dokazom su trajanja i jačanja takvoga rada. 
Koliko god sve to bilo skromno u usporedbi s onovremenim evropskim 
dostignućima, kao što je skromno i kad se danas uspoređujemo sa svije¬ 
tom, svejedno je tada Dalmacija imala više prednosti nego su ih imale 
druge južnoslavenske zemlje u primanju zasada suvremene arheološke i 
povijesne znanosti. Frane Bulić je bio prvi naš školovani arheolog koji je 
tim novim znanjem istraživao. 

I svojim zavičajem je bio najbliži antičkim ostacima. Njegov rodni 
Vranjic bio je župa udaljenim (za tadanje poimanje) dvorima nekoliko 
rodova Solinjana. U prostranim poljima i vinogradima što su se nadaleko 
širili između tih dvora, poslije slučajnih nalaza, počela su istraživanja u 
prvim desetljećima stoljeća, a u vrijeme Bulićeva rođenja vodio ih je rav¬ 
natelj Arheološkog muzeja Francesco Carrara. 

U obitelji vranjičkog težaka Ivana Bulića, oženjenog 1828. s Katom 
Grubić, bilo je osmero djece: tri sina i pet kćeri. Drugi sin Frane rođen 
je 4. listopada 1846. godine. Otac ga je prije sedme godine slao u nauk 
župniku Luki Vuškoviću. Godine 1854. dade ga u tek osnovanu školu u 
Priko. To je bila biskupska osnovna škola za seosku djecu koja će biti 
svećenici, a s vremenom su u njoj otvarani i gimnazijski razredi. Ona nije 
nekadašnje glagoljaško sjemenište (zato evo i njenoga imena: Scuola Ele- 
mentare Maggiore). U njoj je mali Frane ostao do 1861. godine, do četvrto¬ 
ga razreda gimnazije, a da bi bio upisan u peti razred, položio je 7. rujna 
te godine posebnii ispit. Od tada je u Splitu, u jedinoj gimnaziji (to je kla¬ 
sična gimnazija: I. R. Ginnasio Superiore di Stato), primio je kleričko 
ruho i boravi u biskupskom sjemeništu. Godine 1865. završi osmi razred 
gimnazije, ali klericima crkvena vlast zabrani polagati ispit zrelosti u 
gimnaziji, pa Frane pođe u Zadar na bogoslovske nauke i završi ih 1869. 
godine. Zaređen je 14. veljače, a prvu misu služio je u Vranjicu 30. listo¬ 
pada 1869. U prosincu, još uvijek bez Ispita iz-reloistli, pošao je u Beč i 
upisao klasičnu filologiju i slavistiku na sveučilištu. Ali oprosta od ispita 
zrelosti nije dobio, pa ga je pošao polagati u Zadar i položio tek u listopadu 
1870. Odmah se vratio u Beč i nastavio učenje. Dogodine ga arheolog 
Alexander Conze, upoznavši ga za ljetnoga raspusta na solinskim iskopi¬ 
nama, nagovori da dođe k njemu učiti arheologiju. Nauke završi 1873. 
i 22. rujna te godine primi mjesto namjesnog učitelja u splitskoj gimnaziji. 

istoj školi koju je bio prije osam godina završio i kojoj će do deset postati 
ravnateljem. Bio je već položio usmeni ispit za pravog učitelja, što je bilo 
brzo napredovanje, kad je na ravnateljev zajedljiv izraz oštro odgovorio, 
pa je 20. prosinca 1874. primio mjesto na gimnaziji u Dubrovniku i do 
kraja te školske godine postao pravim učiteljem. U krugu učenih i rodo¬ 
ljubnih sudrugova u školi počeo je i on stručno raditi i u Programu (tako 
su tada zvali izdanje u kojem su pored službenih podataka tiskani i stru¬ 
čni radovi, a izdavala ga je gotovo svaka značajnija škola) tiskati svoje 
radove. Uređuje školsku numiznatičku zbirku i piše o njoj. U ljeto 1877. 
putuje u Mletke, Firencu, Rim i Napulj. Napušta dubrovačku gimnaziju i 
pođe u Beč liječiti dušnik. Čitavu školsku godinu uči na sveučilištu epi- 
grafiku u odjelu što ga je tek bio osnovao Otto Hirschfeld, a klasičnu 
arheologiju u novog profesora Otta Benndorfa. Učenje završava u srpnju 

1878. 

Iako je tada bio prvi i jedini školovani arheolog, učenik najboljih 
evropskih arheologa i epigrafiičara, nije počeo rađitii >u 'splitskom ili zadar¬ 
skom muzeju. Tamo su još radili ljubitelji arheologije. Ostao je i dalje 
u školstvu. U Zadru primi 18. srpnja 1878. imenovanje kotarskim nadzor¬ 
nikom za pučke škole u okružju Zadar i Benkovac. U uredsko dopisivanje 
uvodi hrvatski umjesto talijanskoga, obilazi zapuštene krajeve svoga dje¬ 
lovanja, pomože otvaranje sedam novih škola, tako ih je poslije njega 
ostalo jedanaest, prikuplja arheološku i drugu građu i piše o njoj. Godine 

1879. počinje pisati za Bullettino di Archeologia e Storia Dalmata, časopis 
splitskoga muzeja pokrenut u siječnju 1878. Piše u tek pohrvaćenoj Kato¬ 
ličkoj Dalmaciji rasprave iz ranosrednjovjekovne povijesti i izaziva napade 
protivnika hrvatstva koji će ga pratiti kada god bude svojim radom poka¬ 
zivao izrazito domoljublje. Godine 1880, 25. rujna, imenovan je konzerva¬ 
torom u prvom odjelu Središnjeg povjerenstva za istraživanje i čuvanje 
spomenika u zadarskom okružju (već se zaboravilo što to znače odjeli u 
Središnjem povjerenstvu, pa za prisjećanje evo po Statutu od 18. srpnja 
1873: prvi za prapovijesne i antičke, drugi za srednjovjekovno graditelj¬ 
stvo, kiparstvo, slikarstvo i grafiku do kraja 18. stoljeća, i treći odjel za 
povijesne spomenike od najstarijih do kraja 18. stoljeća). Godine 1881. 
odlazi na sveslavensko hodočašće u Rim i ostaje tamo čitav mjesec srpanj. 
Susret s Josipom Jurjem Strossmayerom i Franjom Račkim potiče njegovu 
misao poraditi na oživljavanju glagoljskog bogoslužja u Dalmaciji, pa i 
sam počne glagoljati (1882). Doskora predlaže transliteraciju u bogoslužnim 
knjigama i zaokupi se borbom, jednim od svojih prvih teških sudara s 
crkvenim i državnim vlastima, koja dijelom završi tek 1927. godine, a 
borba za hrvatski iz 1900. potraja do 1929. 

Kad je 1883. premješten u Zadar Mihovil Glavinić, bilo je moguće 
natjecati se za ravnateljstvo gimnazije u Splitu. Uz mnoge natjecatelje i 
javno napadan od političkih protivnika, uspije Bulić, i 8. srpnja bude ime¬ 
novan ravnateljem gimnazije. U rujnu preuzima školu, ravnateljstvo Arhe¬ 
ološkog muzeja (spis o imenovanju donesen je 9. svibnja 1884, a valja 
znati da za taj posao nije primio plaću do 1896), upravu salonitanskih isko¬ 
pavanja ii ikoozervatoirstvo u prvom i drugom odjelu (u trećem od 1891.) za 
splitsko okružje. U isiiiječmju 1884. postaje suurednikom muzejskoga časopisa. 
On će raditi u Splitu do kraja živote, a ono što je započeo 'ostati će mu trajne 
smjernice i kad ne bude ravnatelj gimnazije (1896), ravnatelj muzeja (1926), 

konzervator (1926) ii urednik časopisa (1928). Makar i me bio u listom službe¬ 
nom obliku, taj će njegov raid biti jednako ugledan i djelotvoran ii on će uz 
svoju svećeničku službu ostati za života oličenje arheologa, konzervatora, 
učitelja u svakom kulturnom i javnom pothvatu i znanstvenoga pisca ši¬ 
rokoga opsega obrađivanih sadržaja. 

Arheološka iskopavanja koja je plaćala država vodilo je tada (do 1898) 
Središnje povjerenstvo. Tako je Frane Bulić 1883. godine, ujedinjujući u 
svojoj osobi tri službe, mogao nastaviti već započete (ali nesustavno vo¬ 
đene) radove na najznačajnijem od tadanjih nalazišta obuhvaćenih djelo¬ 
vanjem svoga muzeja: ranokršćanskom sklopu Manastirine u Solinu. Istra¬ 
živanja su neprekidno vođena do 1890, a s prekidima do 1909. godine. 

Na početku svog muzejskog rada (1884) vodi Bulić dva izrazito 
muzeološka posla: na stručnim načelima sazdan popis muzejske građe i 
traženje jednog, prostranog i dobro opremljenog muzeja za svu građu koja 
je od 1821. do 1922. bila nepovoljno smještena na dvanaest mjesta u gradu 
Oba posla i danas pokazuju koliko su vrijedila. Popis građe vođen prije 
1926. i neposredno poslije 1926. dokazuje s koliko znanja, točnosti i brige 
da ništa ne propadne ili bude zaboravljeno je Bulić danomice radio, a 
poslije njega popis pokazuje praznine. U novom muzeju, građenom od 
1912. do 1914, a otvorenom (bez svečanosti, tako da još ne znamo točan 
dan) 1922. godine, i danas je okupljena i izložena sva građa. Način izlaga¬ 
nja i oprema u izložbenom prostoru promijenjeni su samo jedanput: 1970. 
godine, a prostor proširen na nekadašnji stan čuvara 1984. 

Kao konzervator ušao je Bulić 1884. u odbor za splitsku stolnu crkvu 
(osnovan 1873). Već prije bili su započeti radovi uređenja crkve i okoliša, 
pa iako su bili umjereniji od zamisli prvoga konzervatora Vicka Andrića, 
bili su zaostaliji od Bulićevih načela. Nije vodio poslove, pa je samo mogao 
izjavljivati protivljenje načinu rada u unutrašnjosti, posebno klesan ju svih 
novih kapitela i vijenaca po starima, a on je tražio mijenjanje trošnih 
dijelova. Radovi (1880—1885) vođeni su tako da isu isklesani svi novi kapate!! 
i vijenci, a neki ulomci starih spremljeni su u sjeverozapadnu kulu Palače. 
Poslije požara i daljnjega uništavanja, ostaci ostataka poredani su uz sjever¬ 
ni zid Palače na daljnje propadanje. Slično se zbilo ii u radovima na zvoniku 
(1890—1903). Zasnovani na Bulićevom načelu mijenjanja samo trošnih 
dijelova, nastavljeni su klesanjem svih novih dijelova i završeni gradnjom 
posljednjega kata ne u izvornom obliku nego u novom oblikovanju po 
uzoru na romaniku. Ulomke starih kiparskih djela iz različitih razdoblja 
gradnje zvonika Bulić je ugradio u svoju kuću na solinskim iskopinama 
i njen vrt. Danas su i u tom nekad njegovanom »Tusculumu« polomljeni 
dragocjeni preostali ulomci zvonika. Ova dva primjera, namjerno izabrana 
iz mnoštva konzervatorskih radova jer su najobimnija od svih vođenih i 
dovršenih u Splitu (prizemlje južnoga dijela Palače ne ubrajam u dovrše¬ 
ne), pokazuju kolike štete za izvorne dijelove povijesnih građevina bi bile 
manje da je provedeno Bulićevo načelo mijenjanja samo pojedinoga nji¬ 
hovoga dijela. Sačuvani izvorni ulomci ne spašavaju se otrgnuti od svoje 
cjeline (ako nisu u muzeju). 

Od početka rada u muzeju Bulić putuje u dalju okolicu Splita nad¬ 
zirući arheološke radove, državne, crkvene, društvene i osobne zbirke gra¬ 
đe, određujući radove na očuvanju građe i pregovarajući o kupovanju i 

darivanju za muzej. Tako je to bilo svake godine od davne 1884. sa sinj- 
skiim franjevcima u Oiitluku (Aequum) do zadnje jeseni 1933. s Ljubom 
Karamanom i Antunom Grginom u Makarskoj. Popiis natpiiisa u muzeju 
pokazuje da je u Bulićevo vrijeme okupljeno pet puta više nego prije i 
poslije njega, a slično bi pokazali i popisi drugih vrsta muzejske građe. 

Ulazak u Arheološki muzej bio je i put u članstvo mnogih arheoloških 
zavoda i društava: Njemački zavod (dopisni 1883, pravi 1888), Austrijski 
zavod (1898), Hrvatsko društvo (dopisni 1885), Kninsko stairinarsko (1887), 
ruska društva (1890. u Odesi, 1893. u Petrogradu, 1894. u Moskvi), Papin¬ 
sku rimsku akademiju (dopisni 1894). Najveći mu je uspjeh »Bihać« hrvat¬ 
sko društvo za istraživanje domaće povijesti u Splitu. Osnovao ga je Bulić 

14. svibnja 1894. u Bijaćima, na zapadnom rubu solinskoga dijela rano- 
srednjovjekovne hrvatske države, nakon što je na istočnom rubu toga di¬ 
jela godine 1891. nađen ulomak natpisa kneza Trpimira u Rižinicama i on 
ga kupio za muzej. Bulić je u društvu doživotni predsjednik. Među po¬ 
časne članove ubrojili su ga u društvima, muzejima i akademijama arhe¬ 
olozi u Portugalu (1903), Češkoj (1904), Belgiji (1908) i Francuskoj (1913). 

Starimarska društva u Kotoru (1906), Parizu (1919), Ptuju (1921), Ma¬ 
riboru (1923), Dubrovniku (1924. i 1929) i Trogiru (»Radovan« 1929. na¬ 
stalo radom splitskoga »Bihaća«) imala su Bulića za počasnoga člana. 

Društva srodnih znanosti birala su ga za svoga člana: Austrijsko etno¬ 
loško (savjetnik 1891), antropološko (pravi 1896) i numizmatičko (dopisni 
1899), francusko pedagoško (1909). Akademije su ga poradi njegovih raz¬ 
novrsnih djelatnosti i zasluga birale u svoje redove: Katoličke religije 
(1895), Spoletanska (1900), Francuska (1901). To su činili i zavodi: Fran¬ 
cuski u svom dijelu za natpise i književnost (1910) i praški Slavenski insti¬ 
tut (1929), a od sveučilišnih zavoda onaj za slavenske studije londonskog 
King’s College (1923). Najveću sveučilišnu počast doživio je Bulić 3. pro¬ 
sinca 1921. kad mu je zagrebačko sveučilište dalo počasni doktorat filozofije. 

Razna društva, ne uvijek najuže stručna, htjela su ga počastiti svojim 
članstvom: akademsko »Hrvatska« (1896), književno »Svetoga Jeron^na« 
(1927), planinarsko »Fruška Gora« (1927) i Studentsko istorisko beograd¬ 
skog Univerziteta (1927). Najveću čast doživio je u članstvu velikih kultur¬ 
nih društava svoga vremena: Matice Hrvatske (zakladnik 1910, počasni 
1933) i Matice Srpske (počasni 1926). 

Društva i odbori u njegovom Splitu prečesto su ga teretili brigama 
i manje važnima nego je bio njegov muzejski i konzervatorski rad, ali je 
on svima davao svoje znanje, vrijeme i snagu. Od onih istaknutijih poslova 
neka budu spomenuti: Društvo za gradnju nove stolne crkve (1896), Dal¬ 
matinsko povjerenstvo za Svjetsku izložbu u Parizu (1898), Središnji odbor 
za obranu glagoljice (1898), Odbor za Jadransku izložbu u Beču (1913). 
Odbor za proslavu obljetnice Milanskoga edikta (1913), Odbor za proslavu 
tisućgodišnjice hrvatskoga kraljevstva (1925). 

Akademije znanosti imenovale su ga svojim članom: Srpska (dopisni 
1923) i Belgijska (1931). Najveću čast imao je od Jugoslavenske akademije 
znanosti i umjetnosti: 5. prosinca 1887. izabrala ga je za dopisnoga člana, 

15. prosinca 1898. za počasnoga člana i 8. srpnja 1926. za izvanrednog pra¬ 
vog člana. 

Grad Zagreb ga je proglasio svojim začasnim građaninom 11. listopada 
1926, a društvo Hrvatska Žena podiglo mu je u Zagrebu 15. rujna 1935. 
godine jedini javni spomenik, djelo kipara Frane Kršinića. Portretni kip, 
poprsje koje je 1929. godine, u jeku najžešće Bulićeve borbe protiv njegova 
Grgura Ninskoga na Peristilu, oblikovao Ivan Meštrović, bio je oporukom 
određen za Bulićev grob, ali je postavljen u vrt Arheološkog muzeja u 
Splitu (1970). 

Učenjaka Bulića odlikovale su državne vlasti, i ne samo one kojima je 
služio: austrougarska (1904), njemačka (1908), jugoslavenska (1921. i 1926), 
francuska (1922. i 1929) i čehoslovačka (1926). 

Crkvene vlasti mu nisu davale istaknute redovne službe i počasti ni 
u biskupiji niti uopće, zadovoljavajući se onim što je bio u javnim služba¬ 
ma. U biskupiji je 'bio član Vijeća pro arte sacra (1919—1934) i nadzornik 
gimnazije (1927—1934: Privatna biskupska gimnazija s pravom javnosti u 
Splitu, osnovana 1925). Pape su ga odlikovale počasnim službama: Leon 
XIII (1887: komornik u ljubičastom), Pio X (1909: apostolski prabilježnik 
ad instar participantium.) i Pio XI (1929: spomen medalja za Bulićevu di¬ 
jamantnu misu). 

U Arheološkom muzeju Bulić započinje svoju izdavačku djelatnost. 
Ona je u muzeju uvijek bila samo časopisna, a poslije je u društvu »Biihać« 
bila u različitim izdavačkim oblicima povremenih izdanja. Od 1888. do 
1920. Bulić je jedini urednik muzejskog časopisa. Poslije će, do 1928, opet 
biti suurednik. Časopis je započeo kao mjesečnik i tako ga je i Bulić izda¬ 
vao kad god je mogao. Novčano siromaštvo ga je tjeralo da poslije bude 
sve neredovitiji u mjesečnom izlaženju, da postane godišnjak i na kraju 
da izlazi i neredovito svake godine i u zaostatku. Kako je teško bilo održati 
redovitost časopisa pokazuju godine tiskanja: do 1913. redovito svake go¬ 
dine tiska se njeno godište, godišta od 1914. do 1926. godine imaju redovite 
oznake, alki su izlazila 4 kao godišnjaci, dvogodišinja'oi ii trogodiišinjaci i bili 
tiskani različito od 1916. do 1928, godišta od te godine (može se ubrojiti i 
1927),do 1949. nemaju redovito brojenje već su podijeljena u samo tri go¬ 
dišta (50, 51, 52) tiskana 1932, 1940. i 1950. godine. Ovo je dokaz Bulićevoga 
truda i uspjeha u uređivanju znanstvenoga dijela i brige o novcu i tiskanju 
časopisa. Posve je prirodno da sadržaj časopisa nije u Bulićevo vrijeme 
bio uvijek jednako vrijedan i da je Bulić sam najviše pisao, ali je on to 
znao i potvrdio opraštajući se od svojih čitalaca i suradnika u knjizi koju 
je sam izdao o pedesetoj obljetnici časopisa, u godini 1928. kad je on bio 
nasilno udaljen od uređivanja (tiskao je tu knjigu 1931), riječima: »Osvr¬ 
tom unatrag, u to za ljudski život veliko razdoblje vremena, ne mogu pri 
tom zatajiti veselje i bol: veselje što je Vjesnik-Bulletin u teškim prilikama 
nastojao da izvrši namijenjeni mu zadatak, a bol, što su mnoge osnove 
ostale nedovršene, a mnoga građa manjkava i nepotpuna.« 

Gradnja željenice od Siverića do Tepljuha stvara Buliću novi sadržaj 
arheološkoga istraživanja: ranosrednjovjekovne spomenike. Na kraju go¬ 
dine 1885. on zajedno sa Simonom Rutarom obilazi gradilišta, u veljači 
1886. ga Lujo Marun poziva na iskopavanja u Biskupiji. Bulić (zajedno 
sa pravnicima Josipom Alačevićem i Antom Trumbićem) piše pravilnik 
Knliinisfcog Starinairškog Društva, odobren 18. siječnja 1887, \i proglas hrvat¬ 
skom narodu za osnutak društva (objavljen zajedno s pravilnikom 20. si- 


8 


ječnja 1887). Kad je društvo osnovano u Kninu 3. srpnja 1887, Bulić je 
govorio na prvoj glavnoj skupštini, poslije tada izabranoga predsjednika 
Luje Maruna (tu čast je obnašao do 1929, a počasni je bio do smrti 1934). 
Najveći uspjeh ove suradnje dosegnut je već u počecima. Godine 1888. 
izdaje Jugoslavenska akademija znanosti i umjetnosti (koja je rad i naru¬ 
čila u svoga dopisnoga člana; do tada je on bio uz Šimu Ljubića, izabranog 
1867, jedini arheolog u Akademiji; do Bulićeve smrti bilo ih je još pet: 
Josip Brunšmid 1899, Luka Jelić 1902, Viktor Hoffiller 1930, Mihovil Abra- 
mić 1931, Ljubo Karaman 1932) njegovu knjigu o hrvatskim spomenicima 
u kninskoj okolici (i drugdje). Vjerojatno je građu za drugi dio knjige Aka¬ 
demija primila od Luje Maruna 1891, pa je Bulić nastavio pisati i taj dk), 
ali je rukopis vratio društvu poslije razlaza 1893. i ion nije nikada izdan (još 
se ne zna i gdje je). 

Arheologija srednjega vijeka u nas počela je svoju građu otkrivati i 
proučavati ii prije društva u Kninu, ali joj je rad osnivača društva Luje 
Maruna dao polet, upornost u traganju i zanos u otkrivanju (a to bi koji 
put dovodilo do rušenja cjelovitoga za postignuće djelomičnoga) i pobudio 
sveopće poštovanje, a urodio plodom osnutka posebnoga muzeja te vrste 
spomenika u Kninu, poslije preseljenoga u Split. Uz sve te vrijednosti valja 
znati da istraživači u društvu nisu bili arheolozi. Bulić je toj građi dao 
prvi prikaz zasnovan na onovremenoj znanosti, načinom jednakim onom 
koji je primjenjivao za građu stariju od te. U obradi je naglasilo vrijednost 
vremenske i prostorne neprekinutosti slijeda nastajanja spomenika s raz¬ 
ličitim nosiocima i osjetio stilske utjecaje drugačije i točnije nego njegovi 
suvremenici koji su istraživali, zaključivali i sporili se s njim o istoj građi. 

Kad je na svečanoj sjednici društva, na dan otvorenja Prvog muzeja 
hrvatskih spomenika, 24. kolovoza 1893, Bulić istupio iz društva, dotada¬ 
nja suradnja je prestala. Posljedice toga događaja sežu u našoj arheologiji 
do danas i vjerojatno će trajno ostati u splitskoj muzeologiji. Želim stoga 
naznačiti razloge koji su, po mom sudu, bili odlučujući. Tumačim ih rije¬ 
čima nosilaca mišljenja, a ne mišljenjima i zaključcima drugih ili svojim 
o tom sporu, jer su drugi, pa bih mogao i ja, unosili u njih svoja viđenja 
odnosa antičke i srednjovjekovne arheologije i muzeologije. Lujo Marun u 
govoru na drugoj glavnoj skupštini društva 30. rujna 1888. je rekao: »Po 
ovomu što smo dosad našli bezdvojbeno je, da ćemo još mnogo važnijih 
predmeta naći i u ovomu kotaru i na drugih položaj ih u pokrajini; pošto 
nesmisao bi bio naše starinarsko poduzeće ocienjivati samo odnosno na 
i'Zfkiopime u ovoj okolici; dok nam povjest glasino jasno spominje stolni 
Biać u Kaštelih, Biograd pri moru, slavni Nin, stolicu hrvatskog crkve¬ 
nog prvostolnika Teodožija, Alfreda i Grgura; grobove hrvatskih kraljeva 
u Kliškom polju, u pridvorju crkve S. Štipana u Solinu i mnoge druge ru¬ 
ševine, koje nam da tako kažem oči vade.« Učinak ovakvoga mišljenja je 
novi Pravilnik Kninskog Starinarskoga Društva preinačen na glavnoj skup¬ 
štini 30 rujna 1888. U prvom članu je odredba o cilju društva kojom su 
prošireni prostorni djelovanja: »Cilj ’Kninskomu Star inairskom Društvu’ 
jest istraživanje, izkapanje i sačuvanje starinskih predmeta i spomenika iz 
hrvatske dobe u kraljevini Dalmaciji« (u (pravilniku iz 1887: »Cilj Knin¬ 
skomu isitarinarSkomu družtvu jest izitraživanje, izkapanje i sačuvanje sta¬ 
rinskih predmeta i spomenika iz hrvatske dobe u kninskom političkom 
kotaru«). Bulić piše 1925. godine: »Razna veća ili manja iznašašća iz doba 

hrvatske dinastije u Solinskom polju, osobito pak iznašašće g. 1891. ulomka 
natpisa bana Trpimira u Rižinicama, među Solinom i Klisom, dalo je po¬ 
voda, da se ustroji g. 1894. u Splitu ’Bihać’ hrvatsko društvo za istraži¬ 
vanje domaće povijesti. Bilo je prijeko potrebno, da se utemelji ovo dru¬ 
štvo, da se rad hrvatske arheologije postavi na solidnu, kritičnu osnovu, 
da se tako dokrajče bez širega plana poduzimane radnje, i čitav rad da 
bude u okviru strogo znanstvenom.« Potaknuta tumačenjem razloga os¬ 
nutka društva u Splitu, ova ocjena je dana o radu društva u Kninu, jer 
je ono do tada nosilo tu hrvatsku arheologiju (Bulić u svom radu 1925. 
dijeli arheologiju na grčku, rimsku i hrvatsku). 

Od vremena Bulićevoga i Marunovoga do naših dana često su ocjenji¬ 
vali Bulićevo istraživanje ranosrednjovjekovnih spomenika manje značaj¬ 
nim u njegovom cjelokupnom radu i vrednovali Marunov rad vrednijim od 
Bulićevoga. Obimno Marunovo životno djelo je do pojedinosti dobro istra¬ 
ženo (Karlo Jurišić, 1979). Nabrojeno je dvadeset i devet mjesta koja su 
on sam ili njegovi povjerenici u društvu otkrili. Bulićevo djelo nema još ni 
popisa ni opisa, pa se u tako neistraženom ne može jamčiti točnost. Pova- 
đen iz različitih izvora, ovaj šturi popis nije cjelovit: Bijaći, Sv. Petar u 
Ivlirima, Sv. Kuzma i Damjan u Gomilici, Gajine kod Sućurca, Rižinice, 
Šuplja crkva, Gradina i Otok u Solinu, Sv. Petar u Selu. U poslovima po¬ 
pravka građevina obavljeni su (u mogućnostima onoga vremena) i arhe¬ 
ološki radovi: Sv. Martin u Trogiru, Sv. Martin, Sustjepan i Sutrojica u 
Splitu, Sv. Stjepan u Selu i Sv. Petar u Priku. Ovo sve je bio rad Bulića 
i njegovih suradnika, ponajviše u splitskom društvu. Nabrajanju nije bila 
namjera poticanje brojčanoga nadmetanja niti odmjeravanja arheoloških 
vrijednosti nalazišta, jer istraživanje Bulićevoga rada mora donijeti još 
novih mjesta i nalaza ovdje neubrojenih. Namjera je samo pokazati Bu¬ 
lićevo trajno zanimanje za rani srednji vijek (valja se sjetiti i njegovoga 
pisanja o tom razdoblju), pa kad se pridoda i njegova arheološka sprema 
u tumačenju cjelokupne te građe, koja je Luji Marunu i njegovim povje¬ 
renicima nedostajala (i koju je on priznavao i prije i poslije razlaza s Bu- 
lićem), valja biti oprezniji u određivanju vrijednosti svakoga od ovih dvaju 
najznačajnijih nosilaca ranosrednjovjekovne arheologije svoga vremena u 
nas. Kad se Buliću pripisuje zanesenost antičkim spomenicima (pri tom 
ih nazivaju rimski i talijanski, naglašavajući oštricu koju je ono vrijeme 
rado isticalo, nasuprot hrvatskim i glagoljaškim spomenicima), zaboravlja 
se da je njegovim radom otkriven i uz njegovu pomoć protumačen niz naj¬ 
značajnijih građevnih ostataka i opreme tih građevina koji cjelini istovr¬ 
snih spomenika u svjetskoj baštini daju značajan doprinos. Naši istraživači 
ranosrednjovjekovnih spomenika odviše su (još i danas) naglašavali samo¬ 
bitnost i odvojenost te naše baštine od istovremene svjetske, da bi mogli 
tačno znati koliki je njen doprinos toj svjetskoj baštini. Ono što ne znamo 
za rani srednji vijek znamo za antičko i ranokršćansko doba, jer je tako bila 
usmjerena ta grana znanosti, jer je i Frane Bulić bio dobro naučio kako 
valja raditi, a i za rani srednji vijek je slutio druge putove istraživanja i 
zaključivanja od onih što su ih vidjeli njegovi suvremenici. Po svemu što 
su protiv njega pisali i suvremenici i poslije njih o njegovoj zaslijepljenosti 
rimskim i latinskim, a znajući njegova načela, tvrdim da su zasljepljeniji 
tim sjajem bili oni, jer je Bulić sve što je na ovoj zemlji građeno i nađeno 
smatrao našim. 

Zanimanje za ranokršćanske spomenike pokazivao je Bulić već zarana. 
U Rimu je 1881. upoznao začetnika ranokršćanske arheologije Giovannija 
Battistu de Rossija i s njim se dopisivao do 1894. Poznavanje spomenika 
bogatio je sustavnim radom u Solinu. Tako pripremljen mogao je steći još 
više znanja kad je 1888. kroz mjesec travanj boravio u Rimu i u de Rossi- 
jevoj kući slušao njegove pouke i razgovore o toj mladoj arheološkoj 
grani. 

Završivši obimniji dio istraživanja solinskih Manastirina, počeo je 
Bulić 1890. istraživati nalazište Marusinac. Do 1898. bio je ovdje otkriven 
sklop bazilika, koji po svom općem značenju privlači naše i arheologe iz 
svijeta sve do naših dana. Kad je u Beču (1898) osnovan Austrijski arhe¬ 
ološki zavod, sva arheološka istraživanja ne vodi više konzervator nego 
Arheološki muzej, a briga o održavanju i popravljanju spomenika ostaje 
i dalje konzervatorova. Iako u Splitu oba posla vodi Bulić, arheološki ra¬ 
dovi jačaju i u obimu i u proučenosti i objavljivanju pronađene građe. 
Kupivši za državu najprije prostrano zemljište, Bulić od 1901. do 1909. 
istražuje sklop dvojnih biskupskih bazilika istočno od salonitanskog grad¬ 
skog zida. Godine 1908. prošireno je nalazište Kapijuč, a kad je namjeravao 
na njemu nastaviti radove 1913. godine, zapriječi ga skori rat. Istraživanja 
su dovršena tek 1924. radom uz danske istraživače. Bulić je uvijek nese¬ 
bično pomagao mnogobrojnim podacima iz svoga rada svakoga od istraži¬ 
vača koji je htio proučiti i objaviti štogod o našim spomenicima. To je oso¬ 
bito vidljivo u knjigama o ranokršćanskom Solinu. 

Osim u Solinu istraživao je ranokršćanska nalazišta u Slanom (1901), 
Klapavicama (1907) i Grohotama (1927—1931), posjećivao i upućivao ra¬ 
dove i objavljivao nalaze na raznim stranama Dalmacije. Svjetsku slavu 
doživio je pripremanjem (od 1892) i održavanjem prvog međunarodnog 
Kongresa kršćanskih arheologa u Solinu i Splitu (20—23. kolovoza 1894). 
Rano kršćanstvo u Solinu postalo je Bulićevim arheološkim i hagiograf- 
skim istraživanjem i zaključcima toliko značajno, da se bez njega ne može 
spoznati opća cjelina. Za našu povijest, posebno splitsku crkvenu povijest, 
to su temelji svakoga znanja i zaključivanja o tom vremenu. 

Bulić je 'istraživao i antičke spomenike Solina: groblje na zapadu 
zvano in horto Metrodori (1901. ii poslije), farme (1906), amfiteatar (1909— 
_1914, 1917—1918), gradska utvrđivanja s vratima, putovima i mosto¬ 
vima (u više navrata i u različitim radovima 1908—1918), teatar i mali 
hram (1909) i mnoštvo usputnih nalaza. Nije nikada sustavno pisao o an¬ 
tičkoj Saloni, ali je u bezbroju opisa svojih i tuđih nalaza, posebno natpisa, 
objavio građu za njenu povijest. 

Arheološka načela u njegovom radu bila su primjerena vremenu. Da¬ 
nas im s pravom zamjeramo zanemarivanje stratigrafije i nebrigu za sitne 
nalaze. Valja to opravdati spoznajom da Buliću nije bilo do usavršavanja 
arheoloških načela niti je zamišljao da brojne krhotine koje su otkopane i 
bacane s naslagama zemlje mogu oživjeti sliku prošlosti koju je on gledao 
ponajviše u natpisima, a tek ponešto u oblicima i opremi građevina. 

Frane Bulić je već u Zadru (1882) pisao o splitskim spomenicima, a 
od dolaska u Split do svojih zadnjih dana nije prestajao istraživati ih, po¬ 
pravljati, pisati o njima i boriti se za njihovo očuvanje. Kao konzervator 
to je radio uporno, u nastojanju za svaki dio baštine kolika god mu bala 

umjetnička d povijesna vrijednost. Kad je osnovano Povjerenstvo za Diokle¬ 
cijanovu palaču (1903), a po novom ustrojstvu Središnjeg povjerenstva 
(1911) Vijeće za spomenike i Državni ured za spomenike, kojeg je dio 
Pokrajinski Konservataiiijalni Ured za Dalmaciju u Splitu (1913), jača 
Buli ćev Ikonzervatorški rad u Splitu. On je sam vodio ili je samo surađivao 
u brojnim radovima, a neke je od njih opisivao potanko: zvonik stolne 
crkve (do 1908), Sv. Martina (1899), Sv. Mariju u Poljudu (1901), vratnice 
Andrije Buvine (1908), Vestibul Palače (1912). Koliko je poznavao splitske 
spomenike, a posebno dijelove Palače među njima, ostat će trajno svjedo¬ 
čanstvo u njegovim hrvatski pisanim knjigama: vodiču (1894) i povijesti 
Palače (1927). To su prve znanstveno pisane knjige na našem jeziku o 
najznačajnijim vrijednostima kojima se grad diči. Ova djela, iako ih je 
pisao u suradnji s drugim istraživačima, najvećim su dijelom njegova. 

Bulićev konzervatorski postupak bio je u svoje vrijeme najnaprednije 
načelo očuvanja, gdje god je to moguće, cjeline stvorene nastajanjem razli- 
čitih, vremenski i stilski raznorodnih građevina na jednom prostoru. Takav 
način ni danas nije zastario. Radovima u Splitu valja pribrojiti veliki broj 
manjih i većih konzervatorskih poslova različitih vrsta na različitim spo¬ 
menicima koje je Bulić iz godine u godinu neumorno vodio. Toliki ih je 
broj i premnogo ih je u različitosti, da bi svako nabrajanje bilo samo dje¬ 
lomično i jednostrano.^ Valja poželjeti da i taj Bulićev predani rad bude 
jednom sustavno istražen, popisan i vrednovan da mu se tako spozna ve¬ 
liko značenje. 

Živa duha i neprestano u traganju za novim, Bulić je mnogo i često 
putovao u sve krajeve Dalmacije, često i u druge dijelove države i u svijet 
Poznanstva i prijateljstva na tim putovanjima, gostoljubivi doček i ne¬ 
umorno vođenje svojih gostiju u Splitu, Solinu i okolici, stvorili su mu 
širok krug dopisivanja, primanja i slanja knjiga i časopisa, svojih i tuđih 
radova. Od ovoga mnoštva, koje je on brižljivo sabirao i bilježio poje¬ 
dinosti, obrađeno je i tiskano dopisivanje s Hippolytom Delehayeom (Ivan 
Ostojić, 1984). Tisuće knjiga i časopisa koje je primao u zamjenu ili ku- 
povao za muzej, mije ostavljao nepročitaine. U isvakom svesku su njegove 
bilješke, stotine je od njih redovito prikazivao u svom časopisu. Svežnjevi 
njegovih pisama u arhivima Muzeja, Konzervatora, »Bihaća« i osobnom, 
dnevnici iskopavanja i različite bilješke (na zanimljivom starinskom hrvat¬ 
skom, na talijanskom, njemačkom i francuskom, uz latinski i grčki) do¬ 
kazuju neutrudivu volju koja je nadjačala slabo mladenačko tijelo, bolesti 
koje je gotovo svake godine ldjefiio u toplicama, (i snažan duh ikojii je 
krotio nemirnu narav čovjeka koji nije htio služiti neistini i podvrgavati 
se nepravdi. 

U državnoj službi, svećenik i u počasnoj službi ravnatelja državnoga 
muzeja i člana državne konzervatorske službe, ugledan u svojoj zemlji i u 
svijetu, doživio je uza sve to tešku ruku države koja je ocijenila da je kriv 
za uvredu caru i državi nanesenu u njegovoj gimnaziji (oštećene slike cara, 
zemljovidi školski spisi), a on je svojim postupkom opravdavao i tako 
štitio mladež. Bio je 16. rujna 1896. umirovljen. Od tada ostaje ravnatelj 
muzeja i konzervator do 31. srpnja 1926. kad je protiv njegove volje bio 
umirovljen i ostao samo počasni ravnatelj i konzervator. U tim poslovima 
kroz dugi niz godina imao je malo suradnika. U muzeju: Mihovil Abramić 

(od 1920) podravnatelj, poslije 1926. ravnatelj; Simon Rutar (1886—1888), 
Josip Bervaldi (1913—1915), Antun Grgin (od 1923) asistenti; Antun Col- 
nago (1914—1916, 1920—1924) pomoćnik u stručnim poslovima; Josip Ala- 
čević (do 1888), Ivan Znidarčić (1906—1921), Humbert Marjanović (od 
1921) uredski službenici; prvog poslužnika ima od 1900. u muzeju Vlahu 
Asanovića, a poslije je primljen i drugi, Mijo Mijić, a u Solinu Ante Žižić. 
LI Konzervatorskom uredu: Vojeslav Mole (1913—1914) i Ljubo Kara¬ 
ni an (od 1919) asistenti. 

Na kraju ovog prepričavanja Bulićevih arheoloških i konzervatorskih 
uspjeha možda je dobro zapitati se je li on svjetski uvažen učenjak. Nje¬ 
govi suvremenici su ga veoma uvažavali i isticali mu zasluge. Koliko je 
od toga ostalo? Nije sustavno istraživano. Na jednom od brojnih mogućih 
primjera pokazao je Ivan Ostojić (1969) da Buliću nema traga u svjetskoj 
znanosti. U svijetu čuveni Lexikon fiir Theologie und Kirche imao je u 
svom prvom izdanju (1930—1938) nekoliko natuknica koje je Bulić na¬ 
pisao, dakle uredništvo ga je uvažavalo. U drugom izdanju (1957—1967), 
koje je poslužilo za istraživanje, ostale su tri natuknice djelomično dopu¬ 
njene. U leksikonu nema natuknice o Buliću, nema u natuknicama o poj¬ 
movima u kojima je on dao svoje najvrednije doprinose spomena o nje¬ 
govom radu ni u uputnicama na bibliografiju nabrojenih njegovih djela, 
iako ih je pisao na svjetskim jezicima. 

U mnogostrukom Bulićevom djelovanju u našoj sredini ne smijemo 
zaboraviti političko. Ono nije u njegovom životnom djelu značajno koliko 
su ona u kulturi, ali je postojalo i on mu se predavao iz svog rodoljublja 
i želje da potakne državu na djela korisna narodu. Iz dubokog poštova¬ 
nja svog naroda proisticao je svaki njegov politički čin, pa je uvidjevši 
koliki ga jaz dijeli od politike stranaka u predstavničkim tijelima u ko¬ 
jima je bio, kratko poslije izbora davao ostavke. 

Godine 1887. biran je za zastupnika vanjskih općina u izbornim okru- 
ziirna Vrgorac, Makarska i Metković u Dalmatinski Sabor ii Carevinsko 
Vijeće. Odrekao tse proglasom svojim izbornicima 20. rujna 1889. Godine 
1888. biran je za vijećnika Općinskog Upraviteljstva u Splitu, a 1905. do 
1911. za vijećnika splitskog Općinskog Vijeća. Godine 1907. pobjeđuje na 
izborima (14. i 23. svibnja protiv Josipa Smođlake) za Carevinsko Vijeće, 
ali se u veljači 1910. odriče u korist svoga protivnika. Posljednji put ušao 
je u splitsko Općinsko Vijeće na izborima 1926. godine, prvima poslije 
1913. O njegovoj odreci na prvom sastanku Vijeća 25. svibnja dosta je 
pisano tada i sada. Istražio sam izvore koliko mi je bilo moguće i odlučio 
se za nesumnjivi: pisanje u -dnevniku Novo Doba (utorak, 25. svibnja 1926) 
koje je sam Bulić ispravio u islijedećem broju (srijeda, 26. svibnja 1926). 
Bulićeve su riječi (s mojim tumačenjem gdje izostavljam što je u opisu 
sastanka bilo): »Ne da se opravdati što je općinska autonomija bila sisti- 
rana za skoro osam godina nakon ujedinjenja u ovoj zemlji (. . .) Radi 
ovoga razloga i radi historičkog postanka i razvitka [grada] nikla iz pučkog 
staleža, ovaj je grad ipak narastao prilijevom hrvatskoga puka, (. . .) iz 
ovih razloga žalim što je ovo prvo Vijeće, u ovomu prvomu sastanku, ne¬ 
potpuno. [zatim uzaludno pokušava kao voditelj toga sastanka da Vijeće 
pozove na sastanak deset zakonito izabranih vijećnika na listi Saveza Rad¬ 
nika i Seljaka, jer oni nisu dobili poziv za sastanak: njihova su mjesta 

oglašena uipr ažn jenima jer im je kao komunistima Zakonom o zaštiti javne 
bezbednosti ii poretka u državi iiz 1921, član 18, bilo zabranjeno predstavni¬ 
štvo naroda u predstavničkim tijelima, javnim službama i javno djelovanje, 
iako im izborni zakon nije uskratio sudjelovanje na izborima] Ja kao stari 
građanin i svećenik bio sam uvijek za mir i ljubav ii sporazum. To znaju 
ljudi stare generacije. Pošto su sva moja nastojanja olko sporazuma ostala 
bezuspješna, ja se odričem svog vijećničkog mandata.« 

Od tada je posve miran od državnih poslova (vijesti iz Beograda su 
mu govorile o ljutnji koju je izazivao njegov istup u korist komunista, 
pa je ona zasigurno iskorištena u umirovljenju, ono je bilo u srpnju, a 
u listopadu 1926. je odlikovan Ordenom Svetoga Save, prvim redom) pro¬ 
živio u svom učenjačkom radu još osam godina. Bodra duha, neumoran, 
zagledan u svoju prošlost pred sarkofagom koji je bio sebi podigao (»Na¬ 
stojao sam vršiti u životu pomoću Božjom svoje dužnosti prema Crkvi, 
prema mojemu staležu, prema mojemu hrvatskomu narodu i prema zna¬ 
nosti, koju sam idealno prigrlio«, iz oporuke 22. travnja 1934.) i nepresta¬ 
no radeći do zadnjega časa, 29. srpnja 1934. 

Kad se zamislimo nad ovolikim radom, nad postignućima arheologa, 
povjesnika, muzeologa, konzervatora i izdavača, a uz sve to i svećenika, 
učitelja i ravnatelja gimnazije i školskog nadzornika, djelatnika u mnogim 
javnim poslovima, prijatelja mnogih uglednika, pučana i težaka kojima je 
neumorno govorio o prošlosti, valja se upitati odakle snaga za sve to. Sebi 
sam odgovorio: iz ljubavi prema svemu onom što je radio i iz ljubavi za 
one kojima je radio. 

